"Tsumbo dza nḓila dzine maanḓa a nga shumisiwa kha zwibveledzwa/tshaka dza nyambedzano zwo fhambanaho (Nyambedzano dza u ṅwala, dza u amba na dzi sa shumisiho maipfi) Luambo, maanḓa na khungedzelo  Maanḓa a khungedzelo a ḓisendeka kha zwishumiswa zwa ikonomi, zwa masheleni, kana, nga u angaredza, zwishumiswa zwa koporasi kana zwa tshiimiswa, nahone a shumisea nga u kona u swikelela media nnzhi kana na nga u ḓivhadza tshitshavha ho ṱanḓavhuwaho.  Kha u kungedzela, bindu ḽi rumela mulaedza thwii kha vhashumisi vha tshibveledzwa tshenetsho.  U tendelana na khungedzelo zwi bva kha kulundelwe kwa rithoriki yo shumiswaho; tsumbo, nga ndovhololo, khanedzano, maipfi a nyanyuwo (kha hu sedziwe luambo lwa u fhuredzela na lwa nyanyuwo).  Khungedzelo dzi shumisa maitele a rithoriki u ṱavha muya wa kuhumbulele kukene (kuvhonele kwa ḽifhasi). ( kha hu sedzwe kha ndima ya 3)  Khungedzelo dzi shumisa maitele a ndangulo ya maraga. (Kha hu sedzwe thekhiniki dza u kwengweledza)  Khungedzelo kanzhi i shumisa zwibveledzwa zwipfufhi - zwi nga vha zwo tou ṅwaliwa kana zwo hashiwaho kha media - hune ipfi ḽiṅwe na ḽiṅwe ḽa tea u shuma nga maanḓa (nga hei nḓila, zwa nga kha vhurendi).  Muambi/Mukungedzeli u shumisa masala a vhuṋe a ngaho ‘inwi , riṋe’ , nz, tsumbo, ri nga vha thusa hani?’  Khungedzelo dzi nga shumisa ṱhalutshedzo dza khonothesheni hu si dza dinothesheni nahone zwa amba uri zwibveledzwa zwavho zwi na zwivhuya zwo fhambanaho nga nnḓa ha u tou zwi bula zwi khagala. Luambo, maanḓa na media (gurannḓa, magazini, khungedzelo, thevishini, radio, web (imeiḽi)  Mivhigo ya mafhungo kha media a i tou ṱalusa fhedzi mafhungo ane a khou itea nga tshenetsho tshifhinga na masiandaitwa azwo, fhedzi ndi ane a bvisela khagala zwiito a dovha a sumbedza mihumbulo ya zwa poḽitiki, ikonomi, zwa mmbi na maanḓa a kutshilele kwa vhaṱhonifhei. Ndi nga nḓila hei ine maanḓa o tendelaniwaho khao a sikiwa, nahone ndi nḓila ine vhathu zwavho vha kona u ḓivha uri ndi nnyi a re na maanḓa, na uri avho vha re na maanḓa zwine vha khou ṱoḓa ndi zwifhio.Hei ndi nyimele i konḓaho kha u bveledzisa kuhumbulele kune kwa ḓo tikedziwa nga vhathu, na tshaka dzo fhananaho dza u hanedza(“ḓivhani maswina aṋu”)  Midia i ya nanga uri vhashelamulenzhe vhane mafhungo a amba ngavho vha nga ṱaluswa ngayo, nahone maanḓa a nyanyuwo ya maipfi a a shumiswa, tsumbo GURU-  Midia dzi a kona u dzumba muiti (a dzi buli muthu ane a vha na vhuḓifhinduleli ha zwiitwa.) Ha dzhiiwa zwiito zwa muiiti zwa isiwa kha zwiitwa, sa DZIMILIONI DZO NGALANGALA NNS BANK. Muthu a nga vhudzisa uri ndi nnyi o itaho mini kha iyi ṱhoho ya mafhungo a kha gurannḓa, nahone ndi nga mini muṅwali a songo bula muiti wazwo. 14 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"